ai4bharat/Pralekha huggingface dataset:
কর্মী, জন-অভিযোগএবংপেনশনমন্ত্রক
ভারতের ইউনিয়ন পাবলিক সার্ভিস কমিশন এবং আফগানিস্তানের ইন্ডিপেনডেন্ট অ্যাডমিনিসট্রেটিভ রিফর্মস অ্যান্ড সিভিল সার্ভিসেস কমিশনের মধ্যে স্বাক্ষরিত সমঝোতাপত্রটিকে কেন্দ্রীয় মন্ত্রিসভার অনুমোদন
নতুনদিল্লী, ২৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের ইউনিয়ন পাবলিক সার্ভিস কমিশন  এবং আফগানিস্তানের ইন্ডিপেনডেন্ট অ্যাডমিনিসট্রেটিভ রিফর্মস অ্যান্ড সিভিল সার্ভিসেস কমিশনের  মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
এই সমঝোতাপত্রের ফলে আইএআরসিএসসি এবং ইউপিএসসি-র মধ্যে সম্পর্ক আরও নিবিড় হবে। চাকরিতে নিয়োগের ক্ষেত্রে দুটি সংস্থা তাদের অভিজ্ঞতা এবং বিশেষজ্ঞদের পরামর্শ ভাগ করে নেবে।
এই সমঝোতাপত্রের বৈশিষ্ট্যগুলি হল :
১) ইউপিএসসি এবং আইএআরসিএসসি-র মধ্যে জনসেবায় নিয়োগ ও বাছাই পর্বে অত্যাধুনিক বিভিন্ন পন্থা-পদ্ধতি ব্যবহারের অভিজ্ঞতা আদান-প্রদান করা হবে।
২) বই, ম্যানুয়াল এবং গোপন নয় এ ধরণের নথি সহ বিভিন্ন তথ্যের আদান-প্রদান হবে।
৩) লিখিত পরীক্ষার জন্য তথ্যপ্রযুক্তি ব্যবহারের ক্ষেত্রে অভিজ্ঞতার আদান-প্রদান ছাড়াও চাকরির নিয়োগ পরীক্ষায় অনলাইনের ব্যবহার নিয়ে অভিজ্ঞতার আদান-প্রদান হবে।
৪) কোনো পরীক্ষার জন্য আবেদনপত্র জমা দিলে তা দ্রুত যাচাই করে পরবর্তী ব্যবস্থা নেওয়ার জন্য এক জানালা ব্যবস্থার অভিজ্ঞতা বিনিময় করা হবে।
৫) পরীক্ষা নেওয়ার জন্য বিভিন্ন পদ্ধতির বিষয়ে দুটি সংস্থা অভিজ্ঞতা ভাগ করে নেবে।
৬) আধিকারিকদের বিভিন্ন প্রশিক্ষণের জন্য উদ্যোগ নেওয়া হবে।
৭) বিভিন্ন পদে নিয়োগের জন্য সরকারি সংস্থাগুলি যেসব পন্থা-পদ্ধতি অবলম্বন করে সেই সংক্রান্ত অভিজ্ঞতা ভাগ করে নেওয়া হবে।
অসামরিকবিমানপরিবহণমন্ত্রক
সমস্যার সম্মুখীন হওয়া যাত্রীদের সুবিধার্থে ১৪টি বিমানবন্দরকে এয়ারপোর্ট অথরিটি অফ ইন্ডিয়া অ্যাম্বুলিফট পরিষেবার মাধ্যমে সাজিয়ে তুলেছে
নতুন দিল্লি, ১৩ এপ্রিল, ২০২২
কেন্দ্রীয় সরকারের সুগম্য ভারত অভিযানের আওতায় ভারতীয় বিমানবন্দর কর্তৃপক্ষ যাতায়াতের ক্ষেত্রে সমস্যার সম্মুখীন হওয়া যাত্রীদের সুবিধার্থে ১৪টি বিমানবন্দরকে অ্যাম্বুলিট পরিষেবার মাধ্যমে সাজিয়ে তুলেছে । হুইলচেয়ারে থাকা যাত্রী, দিব্যাঙ্গ যাত্রী, স্ট্রেচারে করে নিয়ে যাওয়া যাত্রীদের সুবিধার্থেই এই পরিষেবা চালু করা হয়েছে । এই অ্যাম্বুলিটগুলি মেক ইন ইন্ডিয়া কর্মসূচির আওতায় দেশীয়ভাবে তৈরি করা হয়েছে । বর্তমানে দেরাদুন, গোরক্ষপুর, পাটনা, বাগডোগরা, দ্বারভাঙা, ইম্ফল, বিজয়ওয়ারা, পোর্টব্লেয়ার, যোধপুর, বেলগাঁও, শিলচর, ঝারসুগুদা, রাজকোট ও হুবলি – ১৪টি বিমানবন্দরে এই পরিষেবা চালু করা হয়েছে । চলতি মাসের শেষের দিকে লেহ্, জামনগর, ভুজ, কানপুর, ডিমাপুর এবং জোরহাট এই ৬টি বিমানবন্দরে এই ধরণের পরিষেবা চালু করার সম্ভাবনা রয়েছে । অ্যাম্বুলিটগুলিতে এক একবারে একজন পরিচারক সহ ৬টি হুইলচেয়ার এবং ২টি স্ট্রেচার বহন করা যাবে । এখানে এয়ার-কন্ডিশনিং ব্যবস্থাও রয়েছে । যেসব বিমানবন্দরে অ্যারোব্রীজের সুবিধা নেই, সেখানে দিব্যাঙ্গ যাত্রীদের সাহায্যার্থে এই পরিষেবা চালু থাকবে । কেন্দ্রীয় সরকার বিমানবন্দর, রেলস্টেশন এবং গণপরিবহন ব্যবস্থাপনায় সুগম্য ভারত অভিযানের দৃষ্টিভঙ্গি কার্যকর করার জন্য কাজ করে চলেছে । এরই অঙ্গ হিসেবে ভারতীয় বিমানবন্দর কর্তৃপক্ষ আপাতত এই ১৪টি বিমানবন্দরে অ্যাম্বুলিটের ব্যবস্থা চালু করেছে ।
CG/SS/RAB
(Visitor Counter : 109
সামাজিকন্যায়ওক্ষমতায়নমন্ত্রক
আন্তর্জাতিক মাদক বিরোধী দিবস উদযাপনে নেশা মুক্ত ভারত অভিযান দৌড়
নয়াদিল্লি, ২৬ জুন, ২০২২
কেন্দ্রীয় সামাজিক ন্যায় ও ক্ষমতায়ণ মন্ত্রক আজ প্রগতি ময়দানের ভিস্ম পিতামহ মার্গ সংলগ্ন জওহরলাল নেহরু স্টেডিয়াম থেকে মাদক অপব্যবহারের বিরুদ্ধে সচেতনতা গড়ে তুলতে একটি দৌড় কর্মসূচির আয়োজন করে। নতুন দিল্লির হেল্থ ফিটনেস ট্রাস্টের সঙ্গে সহযোগিতায় এই কর্মসূচির আয়োজন করা হয়। যুবাদের মাদক থেকে দূরে রাখতে এবং দেশকে মাদক মুক্ত করে তুলতে কর্মসূচিতে অংশগ্রহণকারী সকলকে শপথ বাক্যও পাঠ করানো হয়।
শপথ গ্রহণ অনুষ্ঠান শেষে মাদকের অপব্যবহার সম্পর্কে ব্যাপক সচেতনতা গড়ে তুলতে কেন্দ্রীয় সামাজিক ন্যায় ও ক্ষমতায়ন মন্ত্রী ডঃ বীরেন্দ্র কুমার দৌড় কর্মসূচির সূচনা করেন। বিশ্বকে মাদক মুক্ত করে তোলার লক্ষ্যে সংশ্লিষ্ট সব পক্ষের প্রয়াস ও সহযোগিতাকে আরও নিবিড় করে তুলতে প্রতি বছর ২৬ জুন আন্তর্জাতিক মাদক বিরোধী দিবস উদযাপন করা হয়। এই দৌড় কর্মসূচি তারই একটি অঙ্গ।
উল্লেখ করা যেতে পারে, দেশের ২৭২টি জেলায় নেশামুক্ত ভারত অভিযান গ্রহণ করা হয়েছে। এই অভিযানে ৮ হাজারের বেশি স্বেচ্ছাসেবক যোগ দিয়েছেন, যাঁরা সাধারণ মানুষের কাছে মাদক অপব্যবহারের কুফল সম্পর্কে বার্তা প্রচার করছেন। এখনও পর্যন্ত এই অভিযান থেকে ইতিবাচক পরিণাম মিলেছে। এই প্রেক্ষিতে মন্ত্রক চলতি বছরের শেষ নাগাদ নির্দিষ্ট কয়েকটি মাপকাঠির ভিত্তিতে ১০০টি জেলাকে মাদক মুক্ত হিসেবে ঘোষণা করার লক্ষ্যে নিরলস কাজ করে চলেছে।
এ বছর আন্তর্জাতিক মাদক বিরোধী দিবস উদযাপনের মূল ভাবনা মাদক সম্পর্কে তথ্য প্রচার করুন, জীবন বাঁচান।
PG/BD/NS
(Visitor Counter : 247
কেন্দ্রীয়মন্ত্রিসভারসচিবালয়
কেন্দ্রীয় মন্ত্রীসভার সচিব আজ সব রাজ্যের মুখ্যসচিব / ডি জি পি র সঙ্গে ভিডিও কনফারেন্সিং এর মাধ্যমে বৈঠক করেছেন
নতুন দিল্লি, ১ এপ্রিল, ২০২০
কেন্দ্রীয় মন্ত্রীসভার সচিব আজ সব রাজ্যের মুখ্যসচিব / পুলিশের মহানির্দেশকের সঙ্গে ভিডিও কনফারেন্সিং এর মাধ্যমে বৈঠক করেছেন।
• তাবলিগী জামাতের অংশগ্রহণকারীদের ঘনিষ্ট যোগাযোগের ব্যাপারে খোঁজ খবর করার জন্য রাজ্যগুলিকে সতর্ক করা হয়েছে । জামাতের সদস্যদের দেশের অন্যান্য এলাকার মানুষের সঙ্গে যোগাযোগের ফলে কোভিড-১৯ এর নিয়ন্ত্রণের প্রচেষ্টায় বাধার সৃষ্টি হবে। রাজ্যগুলিকে যুদ্ধকালীন তৎপরতায় অংশগ্রহণকারীদের চিহ্নিতকরণ প্রক্রিয়া সম্পূর্ণ করতে বলা হয়েছে।
• লক্ষ্য করা গেছে যে তাবলিগী জামাতে অংশগ্রহনকারী বিদেশীরা ভিসার শর্ত ভঙ্গ করেছে। ভিসার শর্ত লঙ্ঘনের জন্য বিদেশীদের এবং অনুষ্ঠানের আয়োজকদের বিরুদ্ধে ব্যবস্থা নিতে রাজ্যগুলিকে নির্দেশ দেওয়া হয়েছে।
• রাজ্যগুলিকে আগামী সপ্তাহের মধ্যে প্রধানমন্ত্রী গরিব কল্যাণ যোজনা বাস্তবায়িত করতে বলা হয়েছে। এতে সুবিধাভোগীদের মোটা অংকের নগদ অর্থ প্রদান করা সম্ভব হবে। সামাজিক দূরত্ব পালন করে বিষয়টি বাস্তবায়িত করতে হবে।
• দেখা গেছে যে সারা দেশে কার্যকরভাবে লকডাউন পালন করা হচ্ছে। রাজ্যগুলিকে সামাজিক দূরত্ব বজায় রেখে কোনও বাধা ছাড়াই পণ্যগুলির আন্তঃরাজ্য পরিবহনের অনুমতি নিশ্চিত করতে বলা হয়েছে।
• অত্যাবশ্যকীয় পণ্য উৎপাদন নিশ্চিত করা বাঞ্ছনীয়। এই জাতীয় পণ্যের সরবরাহ ব্যবস্থায় যাতে কোন ব্যাঘাত না ঘটে তা নিশ্চিত করাও প্রয়োজন বলে উল্লেখ করা হয়েছে।
(CG/TG
তথ্যওসম্প্রচারমন্ত্রক
ডিডি ন্যাশনালে পোষ্যদের নিয়ে একটি অনুষ্ঠান ২০২১ সালের ইএনবিএ পুরস্কার পেয়েছে
নয়াদিল্লি, ০১ মে, ২০২২
অনুষ্ঠানের বিষয়বস্তুর গুণমান যে কতটা গুরুত্বপূর্ণ তা আরও একবার প্রমাণিত হ’ল। হিন্দিতে কোনও বিষয় নিয়ে আলোচনার জন্য শ্রেষ্ঠ অনুষ্ঠানের স্বীকৃতি দিতে ইএনবিএ ২০২১ সালের জন্য দূরদর্শনের একটি অনুষ্ঠানকে নির্বাচিত করেছে। চতুর্দশ এক্সচেঞ্জ ফর মিডিয়া নিউজ ব্রডকাস্টিং অ্যাওয়ার্ড পেয়েছে দূরদর্শনের ‘বেস্ট ফ্রেন্ড ফর এভার’ শীর্ষক পোষ্যদের নিয়ে একটি অনুষ্ঠান।
ডিডি ন্যাশনালে আধ ঘন্টার সরাসরি টেলিফোন-ভিত্তিক এই অনুষ্ঠানটিতে দু’জন পোষ্য বিশেষজ্ঞ থাকেন। এরা দর্শকদের তাঁদের পোষ্যের যত্ন করা, খাদ্য তালিকা পুষ্টি, নিয়মিত স্বাস্থ্য পরীক্ষা, টিকাকরণ সহ নানা বিষয়ে পরামর্শ দিয়ে থাকেন। দর্শকরা সরাসরি বিশেষজ্ঞের সঙ্গে টেলিফোন মারফৎ কথা বলতে পারেন। তাঁরা তাঁদের বিভিন্ন প্রশ্ন ও অভিজ্ঞতা সকলের মধ্যে ভাগ করে নেন। এই অনুষ্ঠানটি যেদিন থেকে শুরু হয়েছে, সেদিন থেকেই প্রচুর ফোনের মাধ্যমে দর্শকরা নানা প্রশ্ন রাখছেন। বিভিন্ন বয়সী দর্শকদের মধ্যে তরুণ-তরুণী এবং কম বয়সী ছেলেমেয়েদের কাছ থেকেই বেশি ফোন আসছে।
অনুষ্ঠানে পোষ্যদের সঙ্গে বিশেষ সম্পর্ক গড়ে ওঠার কথা দর্শকরা জানাচ্ছেন। বর্তমান যুগে ব্যস্ত জীবনে মানসিক চাপ কমাতে পোষ্যরা গুরুত্বপূর্ণ ভূমিকা পালন করে বলে বিভিন্ন আলোচনায় উঠে আসছে। প্রতি রবিবার সন্ধ্যে ৭টায় এই অনুষ্ঠানটি সম্প্রচারিত হয়। দর্শকরা ডিডি ন্যাশনালের ইউটিউব চ্যানেলেও অনুষ্ঠানটি দেখতে পারেন। এর লিঙ্কটি হ’ল - https://www.youtube.com/playlist?list=PLUiMfS6qzIMzRVOMb92wfgGf22hgVo8p6
ভারতে ভবিষ্যতে কোন ধারায় টিভির অনুষ্ঠান সম্প্রচার হবে, তা নির্ধারণ করতে যাঁরা গুরুত্বপূর্ণ ভূমিকা নিয়ে থাকেন, তাঁদের স্বীকৃতি দিতেই ইএনবিএ পুরস্কার দেওয়া হয়।
CG/CB/SB
(Visitor Counter : 98
প্রতিরক্ষামন্ত্রক
ভারতীয় নৌবাহিনীর উড়ান দপ্তরের আধিকারিকদের সঙ্গে শিল্প ক্ষেত্রের প্রতিনিধিদের আলাপচারিতা
কলকাতা, ১৫ মার্চ, ২০১৯
ব্যারাকপুরের নৌবাহিনীর লিয়াসোঁ সেলের উদ্যোগে আয়োজিত ‘নৌবাহিনীর উড়ান দপ্তর ও শিল্পক্ষেত্রের আলাপচারিতা’ শীর্ষক অনুষ্ঠানে আজ কলকাতায় নৌবাহিনীর উচ্চপদস্হ আধিকারিকদের সঙ্গে স্হানীয় শিল্প সংস্হাগুলির প্রতিনিধিরা এক বৈঠকে মিলিত হন। নৌবাহিনীর প্রাতিষ্ঠানিক নিয়মকানুন, পদ্ধতি, নীতি ও প্রয়োজন সম্পর্কে বিস্তারিত জানাতে স্হানীয় ১০০টিরও বেশি শিল্প-সংস্হার প্রতিনিধিদের সঙ্গে তাঁরা কথা বলেন। শিল্প জগতের বিভিন্ন প্রশ্নের উত্তর দেওয়ার পাশাপাশি, শিল্প-সংস্হাগুলির সঙ্গে বাহিনীর আদান-প্রদান আরও বাড়িয়ে তুলতে তাদের বিভিন্ন ইউনিটের নোডাল আধিকারিকদের সঙ্গে যোগাযোগের বিস্তারিত তথ্যও জানান।
অনুষ্ঠানে সভাপতি রিয়ার অ্যাডমিরাল ভি.এম দাস, ভারতীয় নৌবাহিনীর সহায়ক প্রধান  বলেন, এখন পর্যন্ত প্রতিরক্ষার বিভিন্ন প্রয়োজনীয় দ্রব্য সামগ্রীর প্রয়োজন বিদেশী সংস্হাগুলিই মেটাচ্ছিল। কিন্তু এখন কেন্দ্রের ‘মেক ইন ইন্ডিয়া’ উদ্যোগ গ্রহণের ফলে ভারতের শিল্প সংস্হাগুলির পক্ষে প্রতিরক্ষা বাহিনীদেরকে দ্রব্য সামগ্রী যোগান দেওয়ার পদ্ধতি সহজ হয়েছে। আগামীদিনে এই ক্ষেত্রে সুযোগ আরও বাড়বে। একবার প্রতিরক্ষার প্রয়োজনীয় সামগ্রী উৎপাদন ও সরবরাহ শুরু হয়ে গেলে, পরবর্তীকালে সংস্হাগুলি তাঁদের উৎপাদিত এইসব দ্রব্য-সামগ্রী বিদেশেও রপ্তানী করতে পারবে বলেও তিনি আশাপ্রকাশ করেন।
নৌবাহিনীর কাছে বিভিন্ন সামগ্রী সরবরাহের সুযোগ সম্বন্ধে রিয়ার অ্যাডমিরাল বলেন, যুদ্ধজাহাজ ও বিমানের সংখ্যা বৃদ্ধি পাবে, যার ফলে আগামী ১০ বছরের মধ্যে নানা ধরনের সামগ্রী, যন্ত্রাংশের প্রয়োজন আরও বাড়বে। নৌবাহিনীর প্রয়োজন অনুযায়ী বাহিনীর উড়ান বিভাগ আগামী ৫ বছরে ৫৫০টি দেশীয় দ্রব্য সরবরাহের একটি রোড ম্যাপ তৈরি করেছে। শিল্পসংস্হাগুলি বাহিনীর আধুনিকীকরণ, মেরামতি ও রিভার্স ইঞ্জিনিয়ারিং-এর কাজে যোগ দিতে বিভিন্ন সরকারী সংস্হা, প্রতিরক্ষা মন্ত্রকের অধিনস্হ বিভিন্ন সংস্হা, অর্ডিন্যান্স ফ্যাক্টরি এবং তাদের গবেষনা প্রতিষ্ঠানের প্রয়োজনীয় দ্রব্য-সামগ্রী সরবরাহ করতে পারে বলে রিয়ার অ্যাডমিরাল অভিমত প্রকাশ করেন।
CG/SC/NS
(Visitor Counter : 88
প্রতিরক্ষামন্ত্রক
ভারত যে ভাবে জোড়া সীমান্ত হুমকি এবং নতুন মাত্রায় যুদ্ধের মুখোমুখী হচ্ছে তাতে আত্মনির্ভরতা প্রয়োজন, : লক্ষ্ণৌতে প্রতিরক্ষা মন্ত্রীর ভাষণ
নয়াদিল্লি, ১৭ জুন, ২০২৩
আত্মনির্ভরতার কোনও বিকল্প নেই, বরং এই আত্মনির্ভরতার প্রয়োজন। কারণ, ভারত জোড়া সীমান্ত হুমকির মুখোমুখী । পরিবর্তনশীল বিশ্বে ভারত নতুন মাত্রায় যুদ্ধের সম্মুখীন। উত্তর প্রদেশের লক্ষ্ণৌতে একটি সংবাদ সংস্থা এবং স্ট্রাইভ থিঙ্ক ট্যাঙ্ক আয়োজিত ‘আত্মনির্ভর ভারত’ শীর্ষক আলোচনায় একথা জানান প্রতিরক্ষা মন্ত্রী শ্রী রাজনাথ সিং।
প্রতিরক্ষা মন্ত্রী বলেন, একটি দৃঢ় এবং আত্মনির্ভরশীল সেনাবাহিনী সার্বভৌম জাতির মেরুদন্ড। সীমান্ত রক্ষার পাশাপাশি দেশের সভ্যতা ও সংস্কৃতির রক্ষাকর্তা হ’ল এই সেনাবাহিনী। প্রধানমন্ত্রী শ্রী নরেন্দ্র মোদীর নেতৃত্বে সরকার সশস্ত্র বাহিনীতে বিদেশ থেকে অস্ত্র ও সরঞ্জাম আমদানির উপর নির্ভরশীলতা কমিয়েছে। জোর দিয়েছে আত্মনির্ভরতার উপর। শ্রী সিং বলেন, যুদ্ধের ধরণ ক্রমশই পালটে যাচ্ছে। এদিকে লক্ষ্য রেখে প্রযুক্তি ক্ষেত্রে পরিবর্তন নিয়ে আসা হয়েছে। দেশীয় অত্যাধুনিক অস্ত্র তৈরির উপর গুরুত্ব দেওয়া হয়েছে বলেও উল্লেখ করেন তিনি। কেন্দ্রীয় মন্ত্রী বলেন, এতে যে কোনও ধরণের উদ্ভুত সমস্যা মোকাবিলায় সশস্ত্র বাহিনী প্রস্তুত। অত্যাধুনিক অস্ত্র ও সরঞ্জাম দেশের সেনাবাহিনীর সাহসিকতার মতোই গুরুত্বপূর্ণ। ভারত বিশ্বে একটি সামরিক শক্তিধর দেশ হিসেবে উঠে আসতে চায়। তাই, প্রতিরক্ষা উৎপাদন ক্ষেত্রে আত্মনির্ভরতা অবলম্বন করা ছাড়া আর কোনও বিকল্প নেই বলে জানান প্রতিরক্ষা মন্ত্রী।
শ্রী সিং বলেন, আত্মনির্ভর হওয়ার বেশ কিছু সুবিধাও রয়েছে। এতে আমদানি ক্ষেত্রে খরচ হ্রাস পায়। প্রতিরক্ষা ইকো ব্যবস্থাপনা তৈরিতে সরকারের গৃহীত একাধিক গুরুত্বপূর্ণ পদক্ষেপের কথাও তুলে ধরেন প্রতিরক্ষা মন্ত্রী। উত্তর প্রদেশ ও তামিলনাডুতে প্রতিরক্ষা শিল্প করিডর তৈরি করা হচ্ছে। ২০২৩-২৪ অর্থবর্ষের বাজেটে প্রতিরক্ষা ক্ষেত্রে ব্যয় বরাদ্দ বৃদ্ধি পেয়েছে। তিনি আরও জানান, উত্তর প্রদেশে প্রতিরক্ষা শিল্প করিডর গড়ে তোলার জন্য এ পর্যন্ত প্রায় ১ হাজার ৭০০ হেক্টর জমি অধিগ্রহণের কাজ সম্পূর্ণ হয়েছে। মিশন মোডে এই প্রকল্পের কাজ দ্রুতগতিতে এগিয়ে চলেছে। এ পর্যন্ত এই শিল্প করিডর ক্ষেত্রে প্রায় ২ হাজার ৫০০ কোটি টাকা বরাদ্দ করা হয়েছে। বিগত কয়েক বছরে সরকার প্রতিরক্ষা ক্ষেত্রে বাজেট বরাদ্দ ক্রমশ বাড়িয়েছে। প্রতিরক্ষা মন্ত্রী আরও জানান যে, ২০৪৭ সালের মধ্যে ভারতকে একটি উন্নত দেশ হিসেবে গড়ে তোলার জন্য প্রধানমন্ত্রী যে দৃষ্টিভঙ্গী নিয়ে কাজ করে চলেছেন, তা লক্ষ্য অর্জনে সকলকে এগিয়ে আসতে হবে। আত্মনির্ভরতার পথেই এই লক্ষ্য পূরণ সম্ভব হবে জানান তিনি।
CG/SS/SB……20_MAY_2023...…
(Visitor Counter : 45
সড়কপরিবহণওমহাসড়কমন্ত্রক
অটোমোটিভ জ্বালানী হিসেবে গ্যাসোলিনে ১২% ও ১৫% ইথানল মিশ্রণ
নতুনদিল্লি, ২২শে জুলাই, ২০২১
মন্ত্রকের ২৮শে জুন G.S.R. 439 বিজ্ঞপ্তি অনুযায়ী অটোমোটিভ জ্বালানী হিসেবে গ্যাসোলিনে ১২% ও ১৫% ইথানল মিশ্রণ ব্যবহারের সুযোগ দেওয়া হয়েছে। সংশ্লিষ্ট সব পক্ষের কাছে এবিষয়ে কোন মন্তব্য বা আপত্তি থাকলে তা জানাতে বলা হয়েছে। পরিবেশের দূষণ হ্রাস এবং আমদানী করা জ্বালানীর উপর নির্ভরশীলতা কমাতে পেট্রোলের মধ্যে ২০% ইথানল মিশ্রনের লক্ষমাত্রা ২০২৫ সালের মধ্যে সম্পূর্ণ করার লক্ষমাত্রা ধার্য হয়েছে। ২০২০-২৫ এর মধ্যে ইথানলের মিশ্রণের বিষয়ে নীতি আয়োগ একটি পরিকল্পনা করেছে। সরকার বৈদ্যুতিক বাহন ব্যবহারে উৎসাহ দিচ্ছে। এছাড়াও বিকল্প জ্বালানী ব্যবহার করে যে সব গাড়ি চালানো যায়, সেগুলি কেনার জন্য নানা ছাড় দেওয়া হচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতীন গড়করি।
CG/CB
(Visitor Counter : 131
প্রধানমন্ত্রীরদপ্তর
সিকিমে তুষার ধ্বসে জীবনহানিতে শোক প্রকাশ প্রধানমন্ত্রীর
নয়াদিল্লি, ৪ এপ্রিল, ২০২৩
প্রধানমন্ত্রী শ্রী নরেন্দ্র মোদী সিকিমে তুষার ধ্বসে জীবনহানিতে শোক প্রকাশ করেছেন।
প্রধানমন্ত্রীর দপ্তর থেকে এক ট্যুইটে বলা হয়েছে;
“সিকিমে তুষার ধ্বসের ঘটনায় আমি মর্মাহত। যাঁরা তাঁদের নিকট আত্মীয়কে হারিয়েছেন তাঁদের প্রতি রইল সমবেদনা। আহতদের দ্রুত আরোগ্য কামনা করি। উদ্ধারকাজ চলছে। ক্ষতিগ্রস্তদের সম্ভাব্য সব রকম সাহায্য প্রদান করা হচ্ছে: প্রধানমন্ত্রী”
PG/PM/NS
(
রেলমন্ত্রক
গত ২০ দিনে ভারতীয় রেল শ্রমিক স্পেশাল ট্রেনে ২৩.৫ লক্ষ যাত্রীকে তাদের নিজেদের রাজ্যে পৌছে দিয়েছে
সারা দেশজুড়ে ২০,০৫,২০২০ তারিখ বেলা ১০টা পর্যন্ত ভারতীয় রেল ১৭৭৩টি শ্রমিক স্পেশাল ট্রেন চালিয়েছে
একদিনে সর্বোচ্চ ২০৫টি শ্রমিক স্পেশাল ট্রেন চালানো হয়েছে। এই ট্রেন গুলিতে ২.৫ লক্ষ যাত্রী বহন করা হয়েছে
নতুন দিল্লী, ২০ মে, ২০২০
বিভিন্ন রাজ্যে আটকে পড়া পরিযায়ী শ্রমিক,তীর্থযাত্রী,পর্যটক,ছাত্র ছাত্রী এবং অন্যান্য যাত্রীদের বিশেষ ট্রেনে ফিরিয়ে আনার ক্ষেত্রে কেন্দ্রীয় স্বরাষ্ট্র মন্ত্রকের নির্দেশ পাওয়ার পর,ভারতীয় রেল গত ১লা মে,২০২০ তারিখ থেকে "শ্রমিক স্পেশাল"ট্রেন পরিষেবার সিদ্ধান্ত নেয়।
সারা দেশজুড়ে ২০শে মে বেলা ১০টা পর্যন্ত ভারতীয় রেল ১৭৭৩টি শ্রমিক স্পেশাল ট্রেন চালিয়েছে।ভারতীয় রেল শ্রমিক স্পেশাল ট্রেনে ২৩.৫ লক্ষ যাত্রীকে তাদের নিজেদের রাজ্যে পৌছে দিয়েছে।
একদিনে সর্বোচ্চ ২০৫টি শ্রমিক স্পেশাল ট্রেন চালানো হয়েছে। এই ট্রেন গুলিতে ২.৫ লক্ষ যাত্রী বহন করা হয়েছে।
১৭৭৩টি শ্রমিক স্পেশাল অন্ধ্রপ্রদেশ, আসাম, কেন্দ্র শাসিত চণ্ডীগড়, দিল্লী, গোয়া, গুজরাট, হরিয়ানা, জম্মু ওকাশ্মীর, ঝাড়খণ্ড, কর্নাটক, কেরালা, মধ্যপ্রদেশ, মহারাষ্ট্র, কেন্দ্র শাসিতপদুচেরি, পাঞ্জাব, রাজস্থান, তামিলনাড়ু, তেলেঙ্গানা, উত্তর প্রদেশ, উত্তরাখন্ড, পশ্চিমবঙ্গ থেকে যাত্রা করেছে।
এই শ্রমিক স্পেশাল ট্রেন গুলি যাত্রী নিয়ে পৌছে গেছে যে সব রাজ্যে তার মধ্যে উল্লেখযোগ্য হলো অন্ধ্রপ্রদেশ, আসাম, বিহার, ছত্তিশগড়, গুজরাট, হিমাচল প্রদেশ, জম্মু ও কাশ্মীর, ঝাড়খন্ড, কর্নাটক, কেরালা, মধ্যপ্রদেশ, মহারাষ্ট্র, মণিপুর, মিজোরাম, নাগাল্যান্ড, উড়িষ্যা, রাজস্থান, তামিলনাড়ু, তেলেঙ্গানা, ত্রিপুরা, উত্তর প্রদেশ, উত্তরাখন্ড এবং পশ্চিমবঙ্গ সহ অন্যান্য রাজ্যে।
ট্রেনে যাত্রার পূর্বে সব যাত্রীদের নিয়ম মেনে শারীরিক পরীক্ষা করা হয়েছে। যাত্রা কালে যাত্রীদের বিনামূল্যে খাবার এবং জল সরবরাহ করা হয়েছে।
(CG/PPM
বিজ্ঞানওপ্রযুক্তিমন্ত্রক
মেগা সায়েন্স প্রদর্শনী ‘বিজ্ঞান সমাগম’এর সূচনা আগামী চৌঠা নভেম্বর
কলকাতা, ৩১ অক্টোবর, ২০১৯
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষবর্ধন আগামী চৌঠা নভেম্বর কলকাতায় মেগা সায়েন্স প্রদর্শনী ‘বিজ্ঞান সমাগম’এর সূচনা করবেন। এই প্রদর্শনী চলবে ৮ই নভেম্বর পর্যন্ত। এ ধরণের বিজ্ঞানমূলক প্রদর্শনী আয়োজনের উদ্দেশ্য হল, বিশ্বের গুরুত্বপূর্ণ বিজ্ঞানমূলক কর্মসূচিগুলিতে ভারতের অংশগ্রহণকে তুলে ধরা। আজ কলকাতায় এক সাংবাদিক সম্মেলনে আণবিক শক্তি কমিশনের সচিব শ্রী অরুণ শ্রীবাস্তব বলেন, প্রদর্শনীতে আগত মানুষ হিগস পার্টিক্যাল আবিষ্কার থেকে মাধ্যাকর্ষণ শক্তি, কৃষ্ণ গহ্বরের মতো বিশ্ব ব্রহ্মান্ডের বিস্ময়কর কিছু নির্দশনের সাক্ষী হতে পারবেন। এই প্রদর্শনী বিজ্ঞান মনস্ক ছাত্রছাত্রী, বিজ্ঞানী, শিল্পপতি ও বিজ্ঞানের অন্যান্য ক্ষেত্রের সঙ্গে যুক্ত সংশ্লিষ্ট সকল পক্ষকে একত্রিত করতে সাহায্য করবে বলে শ্রী শ্রীবাস্তব অভিমত প্রকাশ করেন।
প্রদর্শনীতে বিশ্ব ব্রহ্মান্ডের সূচনা ও বিবর্তণের সঙ্গে জড়িত গুরুত্বপূর্ণ কিছু প্রশ্নের ওপরও আলোকপাত করা হবে। উল্লেখ করা যেতে পারে ভারত সারা বিশ্বের একাধিক গুরুত্বপূর্ণ বিজ্ঞানমূলক কর্মসূচি যেমন- লার্জ হ্যাডরন কোলাইডার, ফ্যাসিলিটি ফর অ্যান্টিপ্রোটন অ্যান্ড আয়ন রিসার্চ, ইন্টারন্যাশনাল থার্মোনিউক্লিয়ার এক্সপেরিমেন্টাল রিয়্যাক্টর, ৩০ মিটার দৈর্ঘ্য বিশিষ্ট টেলিস্কোপ নির্মাণে অংশগ্রহণ করছে। শ্রী শ্রীবাস্তব আরও জানান, এ ধরণের বিজ্ঞানমূলক কর্মসূচিগুলি ছাত্রছাত্রীদের পাশাপাশি বিজ্ঞান অনুরাগীদের আরও বেশি তথ্য সংগ্রহের সুযোগ করে দেয় এবং দেশে বিজ্ঞানমূলক মানসিকতা গড়ে তুলতে সাহায্য করে।
কলকাতায় আয়োজিত মেগা সায়েন্স প্রদর্শনী ‘বিজ্ঞান সমাগম’ যৌথভাবে আয়োজন করছে আণবিক শক্তি দপ্তর, বিজ্ঞান ও প্রযুক্তি দপ্তর এবং ন্যাশনাল কাউন্সিল অফ সায়েন্স মিউজিয়াম। এই প্রদর্শনী সংক্রান্ত বিস্তারিত বিবরণ বিজ্ঞান সমাগম ওয়েবসাইটে  দেওয়া রয়েছে।
CG/BD/NS
(Visitor Counter : 31
পরিবেশওঅরণ্যমন্ত্রক
ভারত চিনের কাছ থেকে আগামী দু’বছরের জন্য সিওপি-র সভাপতি হিসেবে দায়িত্ব গ্রহণ করল
নয়াদিল্লি, ২ সেপ্টেম্বর, ২০১৯
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর এবং রাষ্ট্রসঙ্ঘ কনভেনশনের মরু অঞ্চলের প্রসার রোধ সংক্রান্ত কার্যনির্বাহী সভাপতি মিঃ ইব্রাহিম থিয়াও সোমবার গ্রেটার নয়ডার ইন্ডিয়া এক্সপো সেন্টারে চতুর্দশ কনফারেন্স অফ পার্টিজ বা সিওপি-১৪-র ১২ দিনব্যাপী সম্মেলন যৌথভাবে সূচনা করেন। সম্মেলনের উদ্বোধনী অধিবেশনে শ্রী জাভড়েকর আগামী দু’বছরের জন্য সিওপি-র সভাপতি নির্বাচিত হন। সভাপতির পদ গ্রহণ করে শ্রী জাভড়েকর মরু অঞ্চলের প্রসার রোধ ও ভূমিগত চারিত্রিক পরিবর্তনজনিত প্রভাব রোধে দীর্ঘমেয়াদি সমাধানসূত্র খুঁজে বের করার ব্যাপারে ভারতের দৃঢ় অঙ্গীকারের কথা প্রকাশ করেন। তিনি বলেন, “এ বছর ভারত সিওপি-১৪ সংক্রান্ত সম্মেলন আয়োজন করছে এবং ভারত চিনের কাছ থেকে দায়িত্ব গ্রহণ করে আগামী দু’বছর, অর্থাৎ ২০২১ পর্যন্ত সিওপি-র সভাপতি হিসেবে কাজ করবে।” জলবায়ু পরিবর্তন, জীববৈচিত্র্য এবং ভূমি সংক্রান্ত রিও কনভনশনের তিনটি সম্মেলন আয়োজন করার যে দায়িত্ব নির্দিষ্ট কয়েকটি সিওপি গোষ্ঠীভুক্ত দেশ পেয়েছে, ভারত তাদের মধ্যে অন্যতম। সিওপি-১৪ আয়োজনের মাধ্যমে ভারত ভূমির সুদক্ষ পরিচালনার মতো বিষয়গুলিকে বিশ্ব মঞ্চে উপস্থাপন করার ক্ষেত্রে অগ্রণী ভূমিকা নেবে। এ ধরনের সম্মেলন দেশের জাতীয় উন্নয়নমূলক নীতিতে সুদক্ষভাবে ভূমি পরিচালনার মতো গুরুত্বপূর্ণ বিষয়গুলিতে আলোচনার এক উপযুক্ত মঞ্চ প্রদান করে বলেও শ্রী জাভড়েকর জানান।
তৃণমূলস্তরে ভূমির চারিত্রিক পরিবর্তন সম্বন্ধে সরকারের গুরুত্বপূর্ণ ভূমিকার কথা উল্লেখ করে মন্ত্রী জানান, এ ধরনের সমস্যার সুষ্ঠু ও স্থায়ী সমাধান খুঁজে বের করা অত্যন্ত জরুরি। তিনি বলেন, সিওপি-১৪ সম্মেলন থেকে যে গুরুত্বপূর্ণ বিষয়গুলি উঠে আসবে তা কৃষিকাজ, বনসৃজন, জলসম্পদ পরিচালনা ও দারিদ্র্য দূরীকরণের মতো সমস্যাগুলির ক্ষেত্রে সমন্বয় নিয়ে আসতে সাহায্য করবে। ২০২২ সালের মধ্যে ভারতে কৃষকদের আয় দ্বিগুণ করার যে লক্ষ্যমাত্রা প্রধানমন্ত্রী শ্রী নরেন্দ্র মোদী স্থির করেছেন, তা বাস্তবায়নে সুস্থায়ী উন্নয়নের উদ্দেশ্যগুলি পূরণ করা অত্যন্ত জরুরি বলেও তিনি অভিমত প্রকাশ করেন।
সবুজায়নের প্রসারে গুরুত্ব দিয়ে পরিবেশ মন্ত্রী বলেন, এ ব্যাপারে সকলের আশাবাদী হওয়া প্রয়োজন। প্রত্যেক পরিকল্পনায় আস্থা থাকা জরুরি। “ভবিষ্যতের ব্যাপারে আমি আশাবাদী এবং দৃঢ়বিশ্বাসী যে যদি মানুষের কাজকর্মে কোন ক্ষতিসাধন হয়ে থাকে, তাহলে তা প্রতিরোধে মানুষকেই প্রয়াস নিতে হবে।”
অনুষ্ঠানে মিঃ থিয়াও বলেন, পৃথিবীর মোট ভূখণ্ডের তিন-চতুর্থাংশ জমির চারিত্রিক পরিবর্তনের ফলে ৩৫০ কোটিরও বেশি মানুষের জীবনে যে প্রভাব পড়ছে তা প্রতিহত করে জীবনকে আরও সহজ-সরল করে তুলতে এই সম্মেলনে আগামী দু’সপ্তাহ ধরে আমাদের ৬ হাজারেরও বেশি বিষয় নিয়ে চিন্তাভাবনা করতে হবে।
ভারতকে এই সম্মেলনের আয়োজক দেশের দায়িত্ব দেওয়া প্রসঙ্গে পরিবেশ, বন ও জলবায়ু পরিবর্তন বিষয়ক প্রতিমন্ত্রী শ্রী বাবুল সুপ্রিয় বলেন, ভারত সর্বদাই জমির চারিত্রিক পরিবর্তন, মরু অঞ্চলের প্রসার রোধ এবং খরাজনিত প্রভাব মোকাবিলায় সক্রিয় থেকেছে। বিগত পাঁচ বছরে ভারতে বনাঞ্চলের অভ্যন্তরে ও বাইরে ১৫ হাজার বর্গ কিলোমিটারেরও বেশি অঞ্চল জুড়ে গাছ লাগানো হয়েছে। এই সমস্ত প্রয়াস ভূমিক্ষয় ও জমির চারিত্রিক পরিবর্তন রোধে এক বড় সাফল্য বলেও প্রতিমন্ত্রী উল্লেখ করেন।
CG/BD/DM
(Visitor Counter : 80
প্রধানমন্ত্রীরদপ্তর
২০২২এর কমনওয়েলথ ক্রীড়া প্রতিযোগিতায় স্বর্ণপদক জয়ী ভারোত্তোলক মীরাবাঈ চানুকে প্রধানমন্ত্রীর অভিনন্দন
নয়াদিল্লি, ৩০ জুলাই, ২০২২
প্রধানমন্ত্রী শ্রী নরেন্দ্র মোদী বার্মিংহামে অনুষ্ঠিত ২০২২এর কমনওয়েলথ ক্রীড়া প্রতিযোগিতায় স্বর্ণপদক জয়ী ভারোত্তোলক মীরাবাঈ চানুকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “বিরল প্রতিভার অধিকারী @mirabai_chanu-র জন্য আবারও ভারত গর্বিত! বামিংহামে তাঁর ক্রীড়া প্রতিযোগিতায় কমনওয়েলথ-এ নতুন রেকর্ড গড়া এবং স্বর্ণপদক জয়ে প্রত্যেক ভারতবাসী আনন্দিত। উদীয়মান খেলোয়াড় সহ বহু দেশবাসী তাঁর সাফল্যে অনুপ্রাণিত।”
PG/CB/NS
(
সড়কপরিবহণওমহাসড়কমন্ত্রক
মধ্যপ্রদেশে ১১ হাজার কোটি টাকা ব্যয়ে ৪৫টি মহাসড়ক প্রকল্পের শিলান্যাস ও উদ্বোধন করেছেন শ্রী নীতীন গড়করি
মধ্যপ্রদেশের মুখ্যমন্ত্রী রাজ্যের তিনটি প্রধান সড়ক প্রকল্পে এককালীন বিনিয়োগের ওপর গুরুত্ব দিয়েছেন
নতুনদিল্লী, ২৫শে আগস্ট, ২০২০
কেন্দ্রীয় সড়ক পরিবহন, মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতীন গড়করি আজ মধ্যপ্রদেশের মোট ৪৫টি মহাসড়ক প্রকল্পের শিলান্যাস ও উদ্বোধন করেছেন। রাজ্যের মুখ্যমন্ত্রী শ্রী শিবরাজ সিং চৌহান ভার্চুয়াল এই অনুষ্ঠানে পৌরহিত্য করেন। কেন্দ্রীয় মন্ত্রী শ্রী থাওয়ার চাঁদ গেহলট, শ্রী নরেন্দ্র সিং তোমর, প্রতিমন্ত্রী শ্রী প্রহ্লাদ সিং প্যাটেল, শ্রী ফগ্গন সিং কুলস্তে এবং জেনারেল  ভি কে সিং , মধ্যপ্রদেশের মন্ত্রী, সাংসদ বিধায়করা ছাড়াও এই অনুষ্ঠানে বেশ কয়েকজন কেন্দ্র ও রাজ্যের উচ্চপদস্থ আধিকারিক উপস্থিত ছিলেন।
১৩৬১ কিলোমিটার দৈঘ্যের এই সড়ক প্রকল্পগুলিতে ব্যয় হবে ১১,৪২৭ কোটি টাকা। এই প্রকল্পগুলি রাজ্যে সড়ক ব্যবস্থার উন্নতি ঘটাবে। এরফলে রাজ্যে আর্থিক বিকাশ ঘটবে। মধ্যপ্রদেশ থেকে পাশ্ববর্তী রাজস্থান, উত্তরপ্রদেশ এবং ছত্তিশগডে় যাতায়াতের সুবিধা ছাড়াও রাজ্যের মধ্যে যাওয়া-আসা করা যাবে। উন্নত সড়ক ব্যবস্থায় সময় এবং জ্বালানী বাঁচানোর পাশাপাশি পরিবেশ দূষণ কম হবে। এছাড়া এই প্রকল্পগুলি শহরাঞ্চলের রাস্তার যানজট কমাবে।
কেন্দ্রীয় সড়ক পরিবহন ও মহাসড়ক মন্ত্রী শ্রী নীতীন গড়করি জানিয়েছেন ২০২৩ সালের মধ্যে মধ্যপ্রদেশের ৫০ হাজার কোটি টাকার উন্নয়নমূলক প্রকল্পের কাজ শেষ করার পরিকল্পনা নেওয়া হয়েছে। বিভিন্ন খনি প্রকল্পের কাজ শুরু করার অনুমতি দ্রুত মঞ্জুর করার জন্য তিনি রাজ্যের মুখ্যমন্ত্রীকে অনুরোধ করেছেন । জাতীয় মহাসড়ক কর্তৃপক্ষ রাজ্য সরকারকে জমি অধিগ্রহণ বাবদ যে অর্থ দিয়েছে সেই টাকা কৃষকদের মধ্যে বন্টন করার জন্যও তিনি অনুরোধ জানিয়েছেন। পরিবেশগত বিভিন্ন ছাড়পত্র পাওয়ার ক্ষেত্রেও তিনি মুখ্যমন্ত্রীকে উদ্যোগী হতে আহ্বান জানিয়েছেন। কারণ এই অনুমতি না পাওয়া গেলে বিভিন্ন প্রকল্পের কাজ শুরু করতে অহেতুক দেরি হয়। মধ্যপ্রদেশের কর্মসংস্থান এবং অর্থনীতির উন্নতির ক্ষেত্রে অতিক্ষুদ্র, ক্ষুদ্র ও মাঝারি শিল্পোদ্যোগের গুরুত্বের কথা উল্লেখ করে মন্ত্রী বলেছেন হস্তশিল্প, হস্ত চালিত তাঁত সহ অন্যান্য বিভিন্ন বিষয়ে উদ্ভুত সুযোগগুলি রাজ্যকে নিতে হবে। শ্রী গড়করি জানিয়েছেন রাজ্যের সড়ক প্রকল্পে কেন্দ্রীয় সড়ক তহবিল থেকে ৭০০ কোটি টাকা দেওয়া হবে।
মধ্যপ্রদেশের মুখ্যমন্ত্রী শ্রী গড়করিকে রাজ্যের বিভিন্ন সড়ক প্রকল্প রূপায়ণে যথাযথ ব্যবস্থা নেওয়ার জন্য ধন্যবাদ জানিয়েছেন। তিনি বলেছেন এই প্রকল্পগুলি রূপায়ণে রাজ্য প্রশাসন সব রকমের সহযোগিতা করবে। শ্রী চৌহান কেন্দ্রীয় মন্ত্রীকে রাজ্যের তিনটি সড়ক প্রকল্প- নর্মদা এক্সপ্রেসওয়ে, চম্বল এক্সপ্রেসওয়ে  এবং রাম ভঙ্গমন পথের কাজ শুরু করার অনুরোধ জানিয়েছেন। এ বিষয়ে তিনি কেন্দ্রের কাছে অতি শীঘ্রই বিস্তারিত প্রতিবেদন জমা দেবেন।
কেন্দ্রীয় মন্ত্রী শ্রী থাওয়ার চাঁদ গেহলট, শ্রী নরেন্দ্র সিং তোমর, প্রতিমন্ত্রী শ্রী প্রহ্লাদ সিং প্যাটেল, শ্রী ফগ্গন সিং কুলস্তে সহ রাজ্যের সাংসদ ও বিধায়করা এই প্রকল্পগুলির কাজ শুরু হওয়ার জন্য সন্তোষ প্রকাশ করেছেন।
আজ যে প্রকল্পগুলির উদ্বোধন এবং শিলান্যাস হয়েছে সেগুলির বিষয়ে জানতে নিচের লিঙ্কে ক্লিক করুন-
https://static.pib.gov.in/WriteReadData/userfiles/Inauguration%20Bhoomipujan%20MP%20i_c%20CRIF.pdf
(CG/CB/NS
প্রধানমন্ত্রীরদপ্তর
হিমাচল প্রদেশের নতুন মুখ্যমন্ত্রী শ্রী সুখবিন্দর সিং সুখু-কে অভিনন্দন জানালেন প্রধানমন্ত্রী
নয়াদিল্লি, ১১ ডিসেম্বর ২০২২
হিমাচল প্রদেশের মুখ্যমন্ত্রী পদে শপথ গ্রহণ করায় শ্রী সুখবিন্দর সিং সুখু-কে অভিনন্দিত করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন :
“হিমাচল প্রদেশের মুখ্যমন্ত্রী পদে শপথ গ্রহণ করার জন্য শ্রী সুখবিন্দর সিং সুখু-কে অভিনন্দন। হিমাচল প্রদেশের ভবিষ্যৎ উন্নয়ন প্রচেষ্টায় কেন্দ্রের পক্ষ থেকে সম্ভাব্য সকল রকম সহায়তার ব্যবস্থা করা হবে বলে আমি তাঁকে আশ্বাস দিচ্ছি।”
(PG/SKD/DM
সংস্কৃতিমন্ত্রক
গান্ধী শান্তি পুরস্কার ২০২০ ঘোষিত
নতুন দিল্লি, ২২ মার্চ, ২০২১
২০২০ সালের গান্ধী শান্তি পুরস্কার বাংলাদেশের প্রাক্তন প্রধানমন্ত্রী প্রয়াত বঙ্গবন্ধু শেখ মুজিবুর রহমানকে প্রদান করা হচ্ছে। ভারত সরকার ১৯৯৫ সাল থেকে এই পুরস্কার দিয়ে আসছে। এটি মহাত্মা গান্ধীর ১২৫-তম জন্মবার্ষিকী স্মরণ অনুষ্ঠানের পুরস্কার হিসেবে সূচনা হয়। জাতীয়তা, বর্ণ, ভাষা বা লিঙ্গ নির্বিশেষে সকল ব্যক্তির জন্য এই পুরস্কারটি উন্মুক্ত রয়েছে।
প্রধানমন্ত্রী শ্রী নরেন্দ্র মোদীর পৌরোহিত্য গান্ধী শান্তি পুরস্কার জুরি বোর্ডের সদস্যরা যাদের অন্যতম, ভারতের প্রধান বিচারপতি এবং লোকসভার বিরোধী দলনেতা, এই সিদ্ধান্তে উপনীত হন। জুরি বোর্ডের অন্য দুই সদস্য হলেন লোকসভার অধ্যক্ষ শ্রী ওম বিড়লা এবং সুলভ আন্তর্জাতিক সমাজ পরিষেবা কেন্দ্রের প্রতিষ্ঠাতা শ্রী বিন্দেশ্বর পাঠক। গত ১৯ মার্চ জুরি বোর্ডের সদস্যরা মিলিত হন। সকলের সম্মিলিত ভাবে গান্ধী শান্তি পুরস্কার হিসেবে বঙ্গবন্ধু শেখ মুজিবুর রহমানের নাম প্রস্তাব করেন।
এই পুরস্কারের অর্থ হিসাবে ১ কোটি টাকা, একটি ফলক, একটি মানপত্রএবং ঐতিহ্যবাহী হস্তশিল্প সামগ্রী দেওয়া হয়।
প্রধানমন্ত্রী তাঁর বক্তব্যে বলেন, বঙ্গবন্ধু ছিলেন একজন মানবাধিকার ও স্বাধীনতার পথিকৃৎ। ভারতীয়দের কাছেও তিনি একজন নায়ক ছিলেন। বঙ্গবন্ধুর আদর্শ এবং অনুপ্রেরণা উভয় দেশের ঐতিহ্যকে আরও গভীরভাবে যুক্ত করে রেখেছে। তিনি যে পথ দেখিয়েছেন তা উভয় দেশের অগ্রগতি এবং সমৃদ্ধির পক্ষে শক্তিশালী হয়ে উঠবে।
CG/ SB
(Visitor Counter : 1188